NARIADENIE KOMISIE (ES) č. 1115/2006
z 20. júla 2006,
ktorým sa mení a dopĺňa nariadenie (EHS) č. 3703/85 ustanovujúce podrobné pravidlá uplatňovania spoločných obchodných noriem pre niektoré čerstvé alebo mrazené ryby
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 104/2000 zo 17. decembra 1999 o spoločnej organizácii trhov s výrobkami rybolovu a akvakultúry (1), a najmä na jeho článok 2 ods. 3 a článok 3 ods. 4,
so zreteľom na nariadenie Rady (ES) č. 2406/96 z 26. novembra 1996 ustanovujúce spoločné normy pre obchodovanie s určitými produktmi rybolovu (2), a najmä na jeho článok 8 ods. 4 a článok 9,
keďže:
(1)
V nariadení (ES) č. 2406/96 sa ustanovujú spoločné normy pre obchodovanie s určitými produktmi rybolovu. Podrobné pravidlá uplatňovania týchto noriem sú ustanovené v nariadení Komisie (EHS) č. 3703/85 (3).
(2)
V článku 9 nariadenia (ES) č. 2406/96 sa ustanovuje možnosť triedenia pelagických druhov na základe systému odoberania vzoriek, a tak zabezpečiť súlad so spoločnými normami pre tieto druhy.
(3)
Následne po zmenách a doplneniach nariadenia (ES) č. 2406/96 nariadením Komisie (ES) č. 790/2005 (4) sa spoločné normy stanovili aj pre šprotu severnú.
(4)
Podrobné pravidlá triedenia a váženia pelagických druhov ustanovené v nariadení (EHS) č. 3703/85 sa momentálne na šprotu severnú nevzťahujú. Uvedené nariadenie by sa preto malo zmeniť a doplniť s cieľom zaradenia týchto druhov.
(5)
Opatrenia ustanovené v tomto nariadení sú v súlade so stanoviskom Riadiaceho výboru pre produkty rybolovu,
PRIJALA TOTO NARIADENIE:
Článok 1
Nariadenie (EHS) č. 3703/85 sa mení a dopĺňa takto:
1.
Do prílohy I sa dopĺňajú údaje stanovené v prílohe k tomuto nariadeniu.
2.
V prílohe II sa dopĺňa tento údaj:
„8.
Šprota severná druh Sprattus sprattus“.
Článok 2
Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 20. júla 2006